Қарабұға

Қарабұға, Қарабұғы – Ертіс алабындағы өзен.

 Географиялық орны 
Шығыс Қазақстан облысының Тарбағатай ауданы жерімен ағады.

 Бастауы 
Қарабұға Тарбағатай жотасының орта бөлігіндегі Тастау, Жалаулы тауларының солтүстік беткейіндегі бұлақтардан басталып, Қараой ауылынан батыста 7 км жерде Базар өзеніне құяды.

 Гидрологиясы 
Ұзындығы 128 км, су жиналатын алабы 2660 км2. Аңғары жоғарғы бөлігінде тар, шатқалды, төменгі ағысында кеңейеді. Жер асты, жауын-шашын суларымен толығады. Жылдық орташа су ағымы Қызылқайың ауылына 25 км жетпей, Жылытау тауы тұсында 3,70 м3/с. Суымен егін суғарылады. Жайылмасы шабындық. Өзен бойында Ақсуат және Қаратал ауылдары орналасқан.Қазақ энциклопедиясы

 Дереккөздер 

Санат:Тарбағатай ауданы өзендері
Санат:Ертіс су алабы